इसी तरह बभनी ग्राम पंचायत के पकरीटोला निवासी रामदेव (17) जंगल में जलावनी लकड़ी लाने गया था। शाम पांच बजे के करीब बारिश शुरू हो गई। बारिश से बचने के लिए वह एक पेड़ के नीचे छिप गया। साढ़े पांच बजे अचानक पेड़ पर बिजली गिरी और रामदेव की मौके पर ही मौत हो गई। बभनी क्षेत्र के ही पोखरा गांव में घर के बारामदे में बैठी किस्मतियां (50) पत्नी राम सहाय पर शाम पांच बजे वज्रपात हुआ तथा वह बुरी तरह झुलस गई। उसे बभनी प्राथमिक स्वास्थ्य केंद्र में भर्ती कराया गया है। यहां उसकी हालत नाजुक बनी है। बभनी के ही देवना टोला में रविवार की शाम पांच बजे घर के बारह महुआ के पेड़ के नीचे बैठे राम सुनहई (20) पुत्र प्रधान पर बिजली गिर गई। इससे युवक बुरी तरह झुलस गया। परिजनों ने उसे निजी चिकित्सालय में भर्ती कराया। यहां प्राथमिक उपचार के बाद उसे छुट्टी दे दी गई।